Seilduksgata (Oslo)

Seilduksgata (1–31, 2a–32) er ei gate på Grünerløkka i Oslo. Den går fra Fossveien like ved Akerselva til Københavngata. Herfra «fortsetter»  den inn på fabrikkområdet til Freia. Gata starter ved hovedporten til den gamle Christiania Seildugsfabrik (nå Kunsthøgskolen i Oslo), derav navnet.

Gata består i stor grad av klassisk leiegårdsbebyggelse fra tiåra rundt 1900. Den utgjør sørgrensa av parken Birkelunden, og mange av gårdene inngår i verneområdet Birkelunden kulturmiljø. 

Nr 30–32 er Dælenenga idrettsplass. På sørsida av gata her ligger noen tomter (25–31) med noe nyere bygninger med småindustri og annen næringsvirksomhet. Den er nå omregulert til boliger, en sak som har vakt noe strid.

I nr 17 (på hjørnet av Thorvald Meyers gate) lå Biorama kino fra 1913 og i rundt 20 år. I nr 11 holder en av Norges største sjakklubber, Sjakklubben Stjernen, til.

Litteratur

Eksterne lenker 
 
 Østkantavisa om Seilduksgata 25
 Aftenposten om samme sak

Veier i Oslo
Veier på Grünerløkka (strøk)